Palisandramedis
Palisandramedis (Jacaranda) – magnolijūnų (Magnoliophyta) skyriaus, bignonijinių (Bignoniaceae) šeimos augalų gentis, kuriai priklauso krūmai ir medžiai. Daugumos rūšių žiedai mėlyni. Savaime paplitę neotropikuose, tai Pietų Amerikos žemynas, Centrinė Amerika, pietinė Meksika, Vest Indijos salos. Plačiai introdukuotos kituose Žemės šilto klimato regionuose, įskaitant Pietų Afriką, Australijos žemyną, Naująją Zelandiją, Indijos subkontinentą, Izraelį, JAV ir Europos pietinius regionus. Miestuose sodinami kaip dekoratyviniai medžiai.